open-index/open-wikipedia-markdown huggingface dataset:
Arçabil

**Arçabil** on entinen taajama Aşgabatin kaupunkialueella Turkmenistanissa. Se sijaitsee Kopetdagvuorilla samannimisen joen laaksossa 37 kilometriä kaupungista itään.

Paikkakunta mainitaan 1100-luvulla nimellä *Faruz*. Sen turkmeeninkieliseksi muodoksi vakiintui sittemmin *Pöwrize*. Siitä tuli 1900-luvun vaihteessa miellyttävän ilmastonsa ansiosta venäläisten virkamiesten ja upseerien suosima huvilapaikkakunta (ven. *Firjuza*), jonne johti kapearaiteinen rautatie Aşgabatista.

Pöwrizestä tuli Aşgabatiin kuulunut kaupunkimainen taajama vuonna 1935. Se oli neuvostoaikana suosittu lomanviettokohde, jossa oli huviloita, lepokoteja ja parantoloita. Taajamassa oli 2&nbsp;457 asukasta vuonna 1989. Paikallinen nähtävyys oli valtava idänplataani, johon liittyy romanttinen tarina.

Turkmenistanin itsenäistyttyä Pöwrizestä tuli maan presidentin ulkopuolisilta suljettu asuinpaikka. Sen asukkaat karkotettiin pois ja vanhat rakennukset purettiin. Taajamasta tuli vuonna 2000 Arçabilin kaupunki ja samannimisen Aşgabatin kaupunkialueen piirikunnan keskus. Vuonna 2005 sinne avattiin juomavesi- ja virvoitusjuomatehdas.

Arçabil alennettiin vuonna 2008 jälleen taajamaksi ”kaupungille ominaisten sosioekonomisten edellytysten puuttumisen ja asukkaiden vähälukuisuuden” vuoksi. Asukkaita vaille jäänyt taajama lakkautettiin vuonna 2015.

## Lähteet
Tunteet (Kisun albumi)

**Tunteet** on suomalaisen iskelmä/pop-laulaja Kristian ”Kisu” Jernströmin neljäs studioalbumi vuodelta 1976. 

Albumin tunnetuimpia kappaleita ovat nimikappale ”Tunteet” sekä ”Sun ja mun”, jotka julkaistiin samalla singlellä. ”Tunteet” ylsi parhaimmillaan Suomen jukebox-listan neljänneksi ja singlemyyntilistan kymmenenneksi. ”Sun ja mun” oli samoin neljäntenä sekä jukebox- että singlemyyntilistoilla.

## Kappaleet
; A-puoli
#
#
#
#
#
#

; B-puoli
#
#
#
#
#
#

## Singlet

## Tekijät

### Muusikot
*Kristian ”Kisu” Jernström – laulu
*Nacke Johansson – kuoron ja orkesterin johto (paitsi 2, 5, 9, 12)
*Esko Linnavalli – kuoron ja orkesterin johto sekä kosketinsoittimet (2, 9)
*Kalervo (Kassu) Halonen – kuoron ja orkesterin johto, piano ja taustalaulut (”Sinä”)
*Raimo Henriksson – kuoron ja orkesterin johto (”Hyvähän tää”)
*Maija Hapuoja – taustalaulut (1, 3, 4, 6–8)
*Kai Lind – taustalaulut (”Sun ja mun”)
*Irma Tapio – taustalaulut (”Tunteet”)
*Juhani Aaltonen – saksofoni (”Hyvähän tää”)
*Markku Johansson – trumpetti (8, 12), flyygelitorvi (”Nainen veit kaiken”)
*Esa Kotilainen – kosketinsoittimet (”Hyvähän tää”)
*Heikki Laurila – kitarat (1, 2, 4–6, 8, 9, 11, 12)
*Hasse Walli – kitarat (3, 6, 12)
*Taisto Wesslin – kitarat (3, 6)
*Matti Bergström – bassokitara (3, 6)
*Ilkka Willman – bassokitara (”Sinä”)
*Tomi Parkkonen – rummut (”Sinä”)
*Ilpo Kallio – rummut ja lyömäsoittimet (2, 9)
*Matti Oiling – rummut ja lyömäsoittimet (4, 8, 11)
*Esko Rosnell – rummut ja lyömäsoittimet (1, 2, 9, 12)
+
*Heikki Hämäläinen – viulut (4, 8, 11)
*Seppo Rautasuo – viulut (1–3)
*Jorma Ylönen – viulut (1–4, 8, 11)
*Kari Lindstedt – sello (1, 2, 4, 8, 11)

### Tuotanto
*Finnvox-studiot / Erkki Hyvönen, Mikael Nuorivaara ja Reino Aaltonen – äänitys (paitsi ”Sinä”)
*Finnlevy-studiot / Antti Joki ja Jukka Teittinen – äänitys (”Sinä”)
*Ilmari Kostiainen – valokuvat
*Seppo Järvinen – kannen suunnittelu, ulkoasu ja taitto (layout)
*Kristian Jernström ja Raimo Henriksson – tuottajat

## Lähteet
* Fenno – Suomen äänitearkisto ry:n levytietokanta 1901–1999

### Viitteet
Altyn alqa

**Altyn alqa** (, ’kultainen riipus’) on kazakstanilainen kunnianosoitus, joka perustettiin vuonna 1993 Kazakstanin hallituksen aloitteesta. Sen on tarkoitus olla neuvostoliittolaisen vastaavan kunniamerkin, Sankariäiti, jatkaja. Kunniamerkistä on olemassa alempi versio: Kümıs alqa.

Vuodesta 2025 lähtien kunniamerkin saamisen ehdot ovat, että naisen on täytynyt kasvattaa vähintään seitsemän lasta, joista nuorin on vähintään yksivuotias ja kaikki vanhemmat sisarukset ovat vielä elossa. Kuolleet lapset voidaan laskea lukuun mikäli he ovat esimerkiksi kuolleet Kazakstania puolustaessa tai luonnonkatastrofien seurauksena.

Kunniamerkin saaneet ovat oikeutettuja rahalliseen avustukseen, joka vuonna 2023 oli suuruudeltaan 110&nbsp;332 tengeä. Lisäksi saajien ei tarvitse maksaa auto-, kiinteistö- ja maanomistusveroa.

Kunnianosoitusta myönnetään yhdessä luokassa, ja sen nauha on sininen kultaisella keskiraidalla:

*  kunniamerkin nauha

## Lähteet
Karin Keller-Sutter

**Karin Keller-Sutter** (s. 22. joulukuuta  1963) on sveitsiläinen poliitikko. Hän on Sveitsin liittoneuvoston jäsen vuodesta 2018, ja toimi sen presidenttinä vuoden 2025 ajan. Vuodesta 2023 Keller-Sutter on johtanut liittovaltion valtionvarainministeriötä. Hän edustaa Sveitsin liberaalipuoluetta.

Keller-Sutter  on koulutukseltaan kielenkääntäjä ja yläkoulun opettaja. Hän aloitti poliittisen uransa Wilin kaupunginvaltuustossa vuonna 1992, ja eteni siitä kantonin ja liittovaltion tasolle. Hän oli Sankt Gallenin kantonin parlamentin jäsen 1996–2000, kantonia johtavan neuvoston jäsen 2000–2012 ja toimi kahteen kertaan sen puheenjohtajana. Tuolloin hän herätti huomiota puuttuessaan kovalla kädellä turvapaikanhakijioden harjoittamaan kokaiinikauppaan.

Vuonna 2023 Financial Times -lehti pyysi vaikutusvaltaisia naisia nimeämään maailman 25 vaikutusvaltaisinta naista. Karin Keller-Sutter pääsi listalle Ruotsin valtionvarainministeri Elisabeth Svantessonin nimeämänä. Perusteluna oli ennen kaikkea Keller-Sutterin päättäväinen toiminta Credit Suissen pankkikriisin hoidossa. Keller-Sutter järjesti valtiontakauksen avulla Credit Suissen hätämyynnin UBS:lle vain tunteja ennen kuin sen romahdus olisi sotkenut maailmanlaajuisen rahoitusjärjestelmän pahasti. Valtion sotkeminen tähän liiketoimintaan ei miellyttänyt kaikkia.

## Lähteet

## Aiheesta muualla
Meritaten

**Meritaten** (eli 1300-luvulla eaa.) oli muinaisen Egyptin prinsessa, kuningatar ja mahdollisesti itsekin faarao. Hän oli faarao Akhenatenin ja kuningatar Nefertitin vanhin tytär. Arkeologisten löytöjen perusteella hänen asemansa hovissa tuli Amarna-kaudella yhä tärkeämmäksi.

Meritaten mainitaan useissa Amarna-kirjeissä. Eri tulkintojen mukaan hän otti Akhenatenin toissijaisen vaimon Kiyan paikan, hänestä tuli faarao Smenkaran puoliso, ja joidenkin tutkijoiden mukaan hän hallitsi itsekin faaraona nimellä Neferneferuaten. Hänen tärkeä asemansa Amarna-kaudella käy selvästi ilmi hänen kuvauksistaan niin kutsuttujen aatelisten hautojen seinillä, jotka rakennettiin Akhenatenin haluamaan uuteen pääkaupunkiin. Näissä kuvauksissa Meritaten on edustettuna sekä nuorena prinsessana että kuningattarena.

On spekuloitu, että Meritaten olisi toiminut velipuolensa Tutankhamonin imettäjänä. 

## Lähteet
Ali Shamkhani

**Ali Shamkhani** (; 1955 Ahvāz – 28. helmikuuta 2026) oli iranilainen komentaja ja poliitikko.

Shamkhani syntyi arabiperheeseen. Hän opiskeli tekniikkaa Ahvāzin Shahid Chamran -yliopistossa ja toimi Mansouroun-järjestössä, joka taisteli monarkiaa vastaan. Hän eteni varapääkomentajaksi ja maavoimien komentajaksi Irakin–Iranin sodassa. Shamkhanista tuli vallankumouskaartiministeri vuonna 1988 ja laivaston komentaja vuonna 1989. Hän oli Iranin puolustusministeri Mohammad Khatamin hallinnossa vuosina 1997–2005 ja teki tänä aikana poikkeuksellisen vierailun Saudi-Arabiaan. Hänelle myönnettiin Kuningas Abdulazizin ritarikunnan merkki.

Shamkhani johti Iranin ylintä kansallista puolustusneuvostoa vuosikymmenen ajan vuoteen 2023 saakka. Tämän jälkeen hän toimi Ali Khamenein poliittisena neuvonantajana. Hänellä oli johtava asema neuvotteluissa, joiden tuloksena vuonna 2023 sovittiin diplomaattisuhteiden palauttamisesta Saudi-Arabiaan. Kesäkuussa 2025 hän selviytyi täpärästi Israelin iskusta kotiinsa Teheranissa. Iran International tiedotti 28. helmikuuta 2026 Shamkhanin saaneen surmansa Israelin ja Yhdysvaltain ilmaiskuissa.

## Lähteet
La teva decisió (Get a Life)

**La teva decisió (Get a Life)** on tanskalaisen laulajan Susanne Georgin kappale vuodelta 2009. Se oli myös Andorran edustuskappale vuoden 2009 Eurovision laulukilpailussa Moskovassa. ”La teva decisió” sijoittui ensimmäisessä semifinaalissa 15. sijalle ja karsiutui finaalista.

Kappale valittiin edustustehtävään 4. helmikuuta 2009 järjestetyssä kolmen kappaleen karsinnassa.

## Eurovision laulukilpailussa
Tammikuuta 2009 Andorra arvottii vuoden 2009 Eurovision laulukilpailun ensimmäisen semifinaalin kilpailijaksi. Esiintymisnumerokseen ”La teva decisió” maaliskuun arvonnassa numeron seitsemän. Kappaletta edelsi 12. toukokuuta 2009 järjestetyssä semifinaalissa Armenian edustajat Inga ja Anush kappaleella ”Jan Jan” ja seurasi Sveitsin Lovebugs kappaleella ”The Highest Heights”. Lavalla Susanne Georgin kanssa olivat Belinda Sánchez Leal, María Ángeles Barahona Paisan, Olga Romero Paz ja Susana Ribalta.

Ensimmäisen semifinaalin tulosten julkistuksessa Andorraa ei mainittu kymmenen finaaliin selvinneen joukossa, joten ”La teva decisió” karsiutui 16. toukokuuta 2009 järjestetystä laulukilpailun finaalista. Myöhemmin paljastetuista tarkemmista tuloksista selvisi kappaleen sijoittuneen semifinaalissaan viidenneksitoista 18 osallistujan joukosta saatuaan kaikkiaan kahdeksan pistettä. Näistä pisteistä puolet tulivat Portugalista. 

Vuoden 2009 Euroviisujen semifinaaleissa oli käytössä yleisöäänestys. ”La teva decisió (Get a Life)” keräsi pisteitä kaikkiaan seuraavasti:

”La teva decisió (Get a Life)” on jäänyt toistaiseksi Andorran viimeiseksi euroviisuedustuskappaleeksi. Andorran yleisradioyhtiö RTVA ilmoitti 12. joulukuuta 2009 ettei se osallistuisi seuraavan vuoden laulukilpailuun taloudellisista syistä, eikä maa ole sen jälkeen palannut kilpailuun.

## Lähteet
Büzmeýin

**Büzmeýin** on Turkmenistanin pääkaupunkiin Aşgabatiin kuuluva entinen kaupunki. Se sijaitsee Kopetdagvuorten juurella 25 kilometriä Aşgabatin keskustasta luoteeseen.

Paikkakunnan nimi liittynee siellä jo ennen ajanlaskun alkua harjoitettuun viininviljelyyn ja -valmistukseen. Rautatien varrella sijaitsevasta Büzmeýinistä kehittyi neuvostoaikana huomattava teollisuuskeskus, jossa toimi rakennustarvike- ja elintarviketeollisuutta, suuri sähkövoimala ja vuonna 1987 avattu mattotehdas. Sen lähellä sijaitsi lentotukikohta. Taajamasta tuli kaupunki vuonna 1963. Vuonna 1995 siellä oli 36&nbsp;730 asukasta, joista 62 prosenttia oli turkmeeneja ja 23,6 prosenttia venäläisiä.

Büzmeýin sai nimen Abadan vuonna 2002. Ahalin maakuntaan kuulunut kaupunki liitettiin Aşgabatiin vuonna 2013 ja samalla perustettiin kaupunkialueeseen kuulunut Abadanin piirikunta (*etrap*). Abadanin piirikunta lakkautettiin vuonna 2018 ja samalla muodostettiin uusi Büzmeýinin piirikunta. Alueeltaan entistä kaupunkia paljon laajemmassa piirikunnassa oli vuoden 2022 väestönlaskennan mukaan 175&nbsp;179 asukasta.

Silloisessa Abadanissa tapahtui vuonna 2011 suuri räjähdysonnettomuus, jossa kuoli viranomaisten mukaan 15 ja ihmisoikeusaktivistien mukaan 1&nbsp;382 henkilöä. Viranomaisten mukaan kyse oli ilotulitteiden ja aktivistien mukaan neuvostoaikaisen asevarikon räjähdyksestä. Myös kaupungin rakennukset kärsivät suuria vaurioita.

## Lähteet
Samuel Santasärkkä

**Samuel Santasärkkä** (s. 1994) on suomalainen jazzrumpali.

Santasärkkä aloitti opiskelun vuonna 2008 Vantaan Musiikkiopistossa soittimenaan rummut. Vuonna 2011 hänet hyväksyttiin Pop & Jazz Konservatorioon ja vuonna 2015 hän aloitti Sibelius-Akatemian jazzosastolla. Opettajinaan hänellä on ollut muunmuassa Jussi Lehtonen, Teppo Mäkynen ja Jukkis Uotila.

Santasärkkä on esiintynyt muun muassa Iiro Rantalan, Jukka Perkon, Timo Lassyn ja Jukka Eskolan kanssa. Jazzmusiikin ohella hän soittaa myös pop- ja tanssimusiikkia, ja on tehnyt yhteistyötä esimerkiksi Hanna Pakarisen, Eija Kantolan ja Vicky Rostin kanssa.

## Lähteet
Sven Lidman (1921–2011)

**Sven Lidman** (1921–2011) oli ruotsalainen tietokirjailija ja kirjankustantaja. Hän perusti muun muassa *Focus*-tietosanakirjasarjan. Lidmanin isä oli Sven Lidman.
## Lähteet
Erik Upmark

**Erik Upmark** (1904–1990) oli ruotsalainen insinööri ja virkamies, joka toimi Ruotsin valtionrautateiden pääjohtajana vuosina 1949–1969.
## Lähteet

## Aiheesta muualla
Kullenin majakka

**Kullenin majakka** () on Höganäsin kunnassa Kattegattin rannalla Ruotsissa sijaitseva majakka. Se on Ruotsin korkeimmalla loistava ja Skandinavian valovoimaisin majakka, joka näkyy 46 kilometrin päähän. Paikalla on ollut majakka vuodesta 1561.
## Lähteet

## Aiheesta muualla

* Majakan verkkosivut
Carl Pontus Gahn

**Carl Pontus Gahn von Colquhoun** (1. maaliskuuta 1759 Falun – 9. toukokuuta 1825 Tukholma) oli ruotsalainen upseeri ja poliitikko. Hän oli vuodesta 1778 Ranskan palveluksessa ja taisteli Yhdysvaltain vapaussodassa englantilaisia vastaan. Tämän jälkeen hän osallistui Alankomaiden joukoissa sotaan Itävaltaa vastaan ja Preussin joukoissa sotaretkelle Sleesiassa. Palattuaan Ruotsiin vuonna 1787 Gahn nimitettiin majuriksi, ja hän osallistui Kustaa III:n sotaan vuosina 1788–1790. Vuonna 1814 Gahn sai ylennyksen kenraalimajuriksi. Hän oli säätyvaltiopäivien jäsen vuosina 1809–1823.
## Lähteet

## Aiheesta muualla
Gahn

**Gahn** on seuraavien ruotsalaisten henkilöiden sukunimi:

* Carl Pontus Gahn (1759–1825), upseeri ja poliitikko
* Johan Gottlieb Gahn (1745–1818), mineralogi ja kemisti
Curry Treffenberg

**Nils Curry Engelbrekt Treffenberg** (1. maaliskuuta 1825 Göteborg – 1. joulukuuta 1897 Tukholma) oli ruotsalainen virkamies ja poliitikko. Hän toimi Västernorrlandin läänin maaherrana vuonna 1873–1880 ja Kopparbergin läänin maaherrana 1880–1892. Hän oli myös aateliston edustaja viimeisillä säätyvaltiopäivillä vuosina 1865–1866 ja kansanedustaja valtionpäivien toisessa kamarissa vuosina 1869, 1873–1875 sekä 1876–1878 ja ensimmäisessä kamarissa 1889–1897. Treffenberg muistetaan kovista otteistaan Sundsvallissa vuonna 1879 puhjenneen sahatyöläisten lakon kukistamiseksi. Hän kutsui paikalle armeijan ja uhkasi käyttää sitä lakkoilijoita vastaan. Treffenberg oli poliittisilta näkemyksiltään erittäin konservatiivinen.
## Lähteet

## Aiheesta muualla
Karoliina Luoma-aho

**Karoliina Luoma-aho** (s. 23. tammikuuta 1995 Alajärvi) on suomalainen uransa päättänyt pesäpalloilija ja koripalloilija. Luoma-aho on Vimpelin Vedon kasvatti pesäpallossa ja koripallossa. Hän edusti pesäpallourallaan Vimpelin Vetoa ja Lappajärven Veikkoja, sekä koripallourallaan Vimpelin Vetoa.

## Saavutukset
* 1 19-vuotiaiden SM-pronssi: 2011–2012

## Tilastot
### Pesäpallo

## Lähteet
Palestiinan vaakuna

**Palestiinan vaakuna** on Palestiinan valtion tunnus, jonka pääsymbolina on Saladinin kotka. Sen keskellä on kilpi, jossa on 90° oikealle käännetty panarabialaisista väreistä koostuva Palestiinan lippu. Vaakunan alaosassa lukee فلسطين (*Filasṭīn*; Palestiina).

Saladinin kotka oli Saladinin vuonna 1171 perustaman Aijubidi-dynastian symboli. Se merkitsee arabeille voittoa ja ansiota, jonka vuoksi se on monien arabimaiden, kuten Egyptin ja Jemenin vaakunoissa.

## Galleria

## Lähteet
Nepalin parlamenttivaalit 2026

**Nepalin parlamenttivaalit 2026** järjestettiin 5. maaliskuuta. Niissä valittiin 275-paikkainen edustajainhuone.

Nepalissa tapahtui syksyllä 2025 nuoren niin sanotun Z-sukupolven johtama vallankumous, jonka seurauksena väliaikaiseksi pääministeriksi valittiin tuomari Sushila Karki.

Edustajainhuoneen jäsenistä 165 valitaan enemmistövaalilla yhden edustajan vaalipiireistä ja 110 suhteellisilla vaaleilla puoluelistoilta. Äänestysikäraja on 18 vuotta ja ehdolleasettumisikäraja 25 vuotta. Äänestyspakkoa ei ole. Ehdokkaita oli yli 3&nbsp;400 ja äänioikeutettuna noin 19 miljoonaa.

Vaalien ennakkosuosikit uudeksi pääministeriksi olivat rap-artisti ja Kathmandun pormestari Balendra Shah, Nepalin kongressipuoluen puheenjohtaja Gagan Thapa ja vallankumouksessa syrjäytetty entinen pääministeri Khadga Prasad Oli.

Selkeäksi voittajaksi nousi Balendra Shahin perustama Kansallinen itsenäisyyspuolue (Rastriya Swatantra), joka alustavien tulosten perusteella olisi saamassa oman enemmistön, mikä on Nepalissa poikkeuksellista. Sen korruption- ja eliitinvastainen sanoma vetosi erityisesti nuoriin. Balendra Shah peittosi Khadga Prasad Olin tämän omassa vaalipiirissä. Hän sai lähes neljä kertaa enemmän ääniä kuin entinen pääministeri. Myös Gagan Thapa menetti paikkansa parlamentissa.
## Lähteet
Cherry Cake

**Cherry Cake** on yhdysvaltalaisen laulaja-tanssijan Chachin kappale, jolla hän osallistui vuoden 2026 Uuden Musiikin Kilpailuun. Hän sävelsi ja sanoitti kappaleen Johannes ”Kiro” Naukkarisen ja Linnea Debin kanssa. Kappale sai 28. helmikuuta pidetyssä finaalissa 99 pistettä ja sijoittui neljänneksi.

## Lähteet

## Aiheesta muualla
* Kappaleen musiikkivideo (Uuden Musiikin Kilpailun virallinen Youtube-kanava)
Veera Help

**Veera Help** (s. 5. helmikuuta 2005) on suomalainen lentopalloilija. Hän on pelipaikaltaan libero ja pituudeltaan 169-senttimetrinen. Hän on edustanut kaudesta 2022–2023 alkaen Mestaruusliigan Puijo Wolleyta.

Help on Kiuruveden Luomu-Wolleyn kasvatti. Hän edusti kausina 2019–2022 Kuortaneen urheiluopiston joukkuetta. Vuonna 2022 hän siirtyi Puijo Wolleyhin. Hän voitti liigamestaruuden kaudella 2024–2025 sekä Suomen Cupin kausilla 2023–2024 ja 2025–2026. Help palkittiin kauden 2024–2025 naisten liigapelaajana.

Help on pelannut Suomen nuorten maajoukkueissa, muun muassa alle 20-vuotiaiden EM-kilpailuissa 2024.

Veera Helpin isä Jari ja veli Vili-Valtteri ovat pelanneet lentopalloa liigassa.

## Lähteet
Noora Päykkönen

**Noora Päykkönen** (s. 9. toukokuuta 2007) on suomalainen lentopalloilija. Hän on pelipaikaltaan hakkuri ja pituudeltaan 193-senttimetrinen. Hän edustaa kaudella 2025–2026 Mestaruusliigan Puijo Wolleyta.

Päykkönen on Savonlinnan Ajon kasvatti. Hän edusti kausina 2023–2025 Kuortaneen urheiluopiston joukkuetta. Vuonna 2025 hän siirtyi mestaruusliigajoukkue Puijo Wolleyhin. Hän voitti Suomen Cupin kaudella 2025–2026.

Noora Päykkösen isosiskot Roosa ja Sofia ovat pelanneet lentopalloa Mestaruusliigassa.

## Lähteet
Luettelo Jokilaakson PesäKuulassa pelanneista pesäpalloilijoista

__NOTOC__
Tämä on **luettelo [[Jokilaakson PesäKuula|Jokilaakson PesäKuula]]ssa pelanneista pesäpalloilijoista**. Luettelo sisältää seuran edustusjoukkueessa esiintyneet pelaajat, sekä heidän pelaamansa kaudet, ottelut, lyödyt juoksut, tuodut juoksut ja kärkilyönnit.

## A

## H

## J

## K

## L

## M

## N

## O

## P

## S

## T

## V

## Lähteet
*
*

### Viitteet
Morris Childs

**Morris Childs** (10. kesäkuuta 1902 Ukraina – 5. kesäkuuta 1991 Florida), alkuperäiseltä nimeltään **Moishe Chilovsky**, oli yhdysvaltalainen kommunisti ja toimittaja, joka toimi FBI:n tietolähteenä. Hän toimitti yhdessä veljensä Jackin kanssa liittovaltion poliisille tietoja sadoista amerikkalaista kommunisteista, Yhdysvaltain kommunistisesta puolueesta ja kansainvälisestä kommunistisesta liikkeestä. FBI:n tiedusteluoperaatio tunnetaan nimellä operaatio Solo.

## Elämäkerta
Moishen perhe muutti Yhdysvaltoihin joulukuussa 1911. Hän lopetti koulunkäynnin Chicagon juutalaisessa koulussa 14-vuotiaana ja meni isänsä Josef Chilovskyn suutarinliikkeeseen oppipojaksi. Moishe alkoi käyttää amerikkalaiseen ympäristöön paremmin sopivaa nimeä Morris Childs. 

Morris Childs liittyi Yhdysvaltain kommunistiseen puolueeseen Chicagossa 19-vuotiaana vuonna 1921. Earl Browder auttoi Childsia saamaan opiskelupaikan Moskovan kansainvälisestä Lenin-koulusta, missä Komintern koulutti johtajia maailman kommunistisille puolueille. Childs opiskeli Lenin-koulussa vuosina 1929–32 ja tutustui samanikäiseen Mihail Susloviin. Pian Yhdysvaltoihin paluunsa jälkeen Morris Childs lähetettiin piiriorganisaattoriksi Milwaukeehen Wisconsiniin. Vuonna 1935 hänet valittiin Chicagon piiriorganisaattoriksi ja Illinoisin osavaltion kommunistipuolueen johtajaksi. Childs toimi Daily Worker -lehden päätoimittajana vuosina 1946–1947, mutta ura päättyi yllättäviin potkuihin. 

Yhteistyön FBI:n kanssa Morris Childs aloitti huhtikuussa 1952 veljensä Jack Childsin ehdotuksesta. Keskeisessä roolissa yhteistyön käynnistymisessä oli FBI:n vakoiluekspertti Carl Freyman. FBI auttoi Morris Childsia sekä kohentamaan terveyttään että palaamaan takaisin Yhdysvaltain kommunistisen  puolueen tehtäviin. Yhteistyö jatkui yli 20 vuotta. Childsin veljekset tapasivat matkoillaan, joita he tekivät Yhdysvaltain kommunistisen puolueen tehtävissä, Nikita Hruštšovin, Leonid Brežnevin, Mao Zedongin ja Fidel Castron. Vuonna 1976 Morris Childs matkusti Moskovaan kahdesti ja osallistui yhdessä Gus Hallin kanssa NKP:n 25. puoluekokoukseen. Viimeisen matkansa Moskovaan Childs teki loka-marraskuussa 1977, jolloin hän osallistui yhdessä Hallin kanssa vallankumouksen 60-vuotisjuhliin. Operaatio Solo loppui syyskuussa 1980. FBI:n johtaja William Sessions luovutti Morris Childsille kansallisen turvallisuuden kunniamerkin helmikuussa 1987.

FBI julkaisi operaatio Solon asiakirjoja vuosilta 1958–1968 internetarkistossaan vuonna 2011. John Barron on kirjoittanut Morris Childsin tarinasta kirjan nimeltä *Operation SOLO – The FBI's Man in the Kremlin*.

## Lähteet
La Laupie

**La Laupie** () on kunta Ranskassa Drômen departementissa Auvergne-Rhône-Alpesin alueella. Se sijaitsee Roubionjoen varrella, noin 45 kilometriä Nyonsin kaupungista luoteeseen.

La Laupie on kukkulakylä, joka on kehittynyt 1000-luvulla rakennetun linnoituksen ympärille. 1100-luvulla linnoituksen raunioille rakennettiin Saint-Michelin kappeli. Toisen maailmansodan aikana La Laupie toimi saksalaisten linnoituksena. Kun liittoutuneet nousivat maihin Provencessa vapauttaakseen alueen, heiltä kesti elokuussa 1944 kuusi päivää vapauttaa La Laupien. Taistelun aikana kylään ammuttiin yli 600 kranaattia, jotka raunioittivat kylän ja vaurioittivat kappelia.

Sodan jälkeen kylä hylättiin ja asukkaat pormestarin johdolla päättivät rakentaa nykyisen La Laupien kylän helpommin saavutettavalle tasangolle. Raunioituneen kylän rauniot osti paikallinen perhe, joka ryhtyi niiden jälleenrakennukseen. Kappeli kunnostettiin vuonna 1953, ja se on listattu historialliseksi muistomerkiksi. Kylän jälleenrakennus alkoi vasta 1960-luvulla, ja se kesti 50 vuotta.

## Lähteet

## Aiheesta muualla
Kopetdagin luonnonpuisto

**Kopetdagin luonnonpuisto** () on luonnonsuojelualue Ahalin maakunnassa Turkmenistanissa. Se sijaitsee Kopetdagvuorten keskiosassa lähellä maan pääkaupunkia Aşgabatia. Luonnonpuiston pinta-ala on 498 neliökilometriä.

Vuonna 1976 perustettu luonnonpuisto koostuu Ruhabatin (Asylma, Babazaw, Arçabil) ja Germapin alueista. Sen yhteyteen kuuluvat myös Guryhowdanin (150 neliökilometriä) ja Mäne-Çäçen rauhoitusalueet (600 neliökilometriä) sekä kaksi luonnonmuistomerkkiä, Garaýalçyn saksanpähkinämetsä ja Çarlykin pistaasimetsä. Ruhabatin alueita ympäröi 328 neliökilometrin laajuinen suoja-alue.

Alueen kasvillisuus on ilmaston ankaruudesta ja kuivuudesta huolimatta hyvin lajirikas. Tärkein puulaji on kotoperäinen kataja *Juniperus turcomanica*. Lisäksi on pieniä saksanpähkinämetsiä ja laaksoissa pihlajia, vaahteroita, hedelmäpuita ja erilaisia pensaita. Valtaosa lajistosta on yksi- ja monivuotisia ruohovartisia kasveja, joiden joukossa on paljon lääke- ja maustekasveja.

Puiston eläinlajeihin kuuluvat besoaarivuohi, uriaali, aasianvilliaasi, kuhertajagaselli, kultasakaali, susi, kettu, afrikanvillikissa ja harvinaisina arokissa, juovahyeena, leopardi ja blanfordinkettu. Lisäksi on paljon matelijoita, jäniseläimiä, lepakoita ja petolintuja.

Luonnonpuiston hallinto sijaitsee Aşgabatiin kuuluvassa Bekrewessä. Pääkaupungin vieressä sijaitseva alue on periaatteessa helposti tavoitettavissa, mutta suurin osa siitä on suljettua rajavyöhykettä.

## Lähteet
Lone’er Kavanagh

**Lone’er Kavanagh** (s. 6. syyskuuta 1999) on englantilainen vapaaottelija, joka ottelee UFC:ssä. Kavanaghin painoluokka on kärpässarja.

## Yksityiselämä
Kavanagh on puoliksi kiinalainen ja puoliksi irlantilainen ja hän asuu Lontoossa, hänen irlantilainen isänsä kuoli kun hän oli 6-vuotias, jättäen hänen kiinalaisen äitinsä kasvattamaan hänet yksin. 
Hänen etunimensä "Lone’er" tarkoittaa kiinaksi "pikku lohikäärme" ja hänen sukunimensä "Kavanagh" on irlantilainen sukunimi. Hän pitää kalastamisesta ja koirista.

## Ammattilaisottelut

## Lähteet

*https://www.espn.com/mma/fighter/_/id/5147737/loneer-kavanagh
Niilo Himanen

**Niilo Aukusti Himanen** (s. 14. maaliskuuta 2006 Mikkeli) on suomalainen jääkiekkopuolustaja, joka edustaa SM-liigajoukkue Mikkelin Jukureita. Hänellä on juniorisopimus ja hän on pelannut pääasiassa seuran U20-joukkueessa.

## Ura
Himanen on Mikkelin Jukurien kasvatti. Hän oli kaudella 2021–2022 seuran U16-joukkueen tehokkain puolustaja tehoilla 10+20=30. Kaudella 2022–2023 Himanen toimi Jukurien U18-joukkueen varakapteenina. Kauden 2024–2025 hän pelasi suurimmaksi osaksi Savonlinnan Pallokerhon U20 Mestisjoukkueessa. Himanen pelasi myös viisi ottelua Jukurien U20-joukkueessa.

Kaudella 2025–2026 Himanen debytoi Jukurien SM-liigajoukkueessa, jossa hän pelasi neljä runkosarjaottelua ilman tehopisteitä. Himanen sai tililleen ensimmäisen liigaottelunsa 28. helmikuuta 2026 JYPiä vastaan, kun Jukurien puolustuksesta oli sivussa useita pelaajia ja Bogdans Hodass joutui pelikieltoon. Hänet merkittiin joukkueen seitsemänneksi puolustajaksi. Himanen jäi ottelussa kuitenkin ilman peliaikaa. Ensimmäiset jääaikansa SM-liigassa hän sai seuraavassa ottelussa 4. maaliskuuta 2026 vieraissa Tapparaa vastaan. Himanen merkittiin Jukurien kolmospuolustajapariin toisen U20-joukkueen puolustajan, Aapo Kurrin viereen. Hän sai ottelussa jääaikaa 11.47 minuuttia.

## Yksityiselämä
Himanen valmistui ylioppilaaksi Mikkelin kaupungin liikelaitos Otavian Nettilukiosta syksyllä 2025.

## Tilastot

## Lähteet
*
*
*

### Viitteet
Million Dollar Smile

**Million Dollar Smile** on suomalaisen rap-artistin Etan kappale, jolla hän osallistui vuoden 2026 Uuden Musiikin Kilpailuun. Kappale yhdistelee rap- ja popelementtejä. Kappale sijoittui kilpailussa kuudennelle sijalle. Etta ja Kikin kappale ”Rakkaudenkipee” päätyivät tasapisteisiin, mutta suurempi yleisöäänimäärä nosti Ettan korkeammalle sijoitukselle.

”Million Dollar Smile” julkaistiin 15. tammikuuta 2026, eli ensimmäisenä saman vuoden UMK-kappaleista. Etta sävelsi ja kirjoitti kappaleen yhdessä Kaisa Korhosen, Iiro Paakkarin, Arttu Istalan ja Kyösti Salokorven kanssa. Etan mukaan kappale kertoo hänen lapsuudestaan.

## Lähteet

## Aiheesta muualla
* Kappaleen musiikkivideo (Uuden Musiikin Kilpailun virallinen Youtube-kanava)
Yasmine Pahlavi

**Yasmine Pahlavi** (, o.s. **Etemad-Amini**, ; s. 26. heinäkuuta 1968 Teheran) on iranilaislähtöinen juristi ja maanpaossa elävän prinssi Reza Pahlavin vaimo. 

## Varhaiset vuodet
Yasmine Etemad-Amini syntyi teheranilaisessa Parsin sairaalassa vuonna 1968. Hänen vanhempansa ovat Abdollah Etemad-Amini ja Forough Etemad-Amini. 

Etemad-Amini aloitti koulunsa yksityisessä amerikkalaisessa koulussa Teheranissa.

## Maanpaossa
Yhdysvalloissa Etemad-Aminin perhe asettui aluksi Kaliforniaan, jossa hän kävi high schoolin. Tämän jälkeen hän opiskeli George Washingtonin yliopistossa: hän opiskeli aluksi politiikan tutkimusta, josta hänellä on kandidaatintutkinto, mutta hän vaihtoi sittemmin oikeustieteeseen, josta hän valmistui maisteriksi. 

Valmistuttuaan Pahlavi on työskennellyt maailmanpankissa, washingtonilaisessa tuomioistuimessa ja Children's Law Center -nimisessä organisaatiossa. Vuonna 1991 hän oli mukana perustamassa säätiötä, jonka tavoitteena on järjestää terveydenhuoltoa iranilaisille lapsille.

Vuonna 2018 Pahlavi kertoi sairastuneensa rintasyöpään.

## Avioliitto ja lapset
Yasmine ja Reza Pahlavi menivät naimisiin 12. kesäkuuta 1986. Parilla on kolme tytärtä:

* Noor Pahlavi (s. 1992)
* Iman Pahlavi (s. 1993)
* Farah Pahlavi (s. 2004) 

Perhe asuu Yhdysvalloissa.

## Lähteet
Isopropenyylimetyylieetteri

**Isopropenyylimetyylieetteri** (C4H8O) eli **2-metoksipropeeni** on enolieettereihin kuuluva orgaaninen yhdiste. Yhdistettä käytetään reagenssina orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa isopropenyylimetyylieetteri on väritöntä nestettä. Yhdiste on lähes liukenematonta veteen, mutta liukenee orgaanisin liuottimiin kuten etanoliin, dietyylieetteriin tai kloroformiin.

Isopropenyylimetyylieetteriä valmistetaan kuumentamalla 2,2-dimetoksipropaania.

Isopropenyylimetyylieetteri reagoi alkoholien kanssa muodostaen asetaaleja ja sitä käytetään usein orgaanisen kemian synteeseissä alkoholien suojaukseen. Tähän tarkoitukseen sitä käytetään myös polyuretaanien ja epoksihartsien valmistuksessa. Yhdiste reagoi myös aldehydien tai ketonien kanssa asetaaleiksi ja amiinien kanssa imiineiksi. Isopropenyylimetyylieetteriä voidaan käyttää myös reagenssina fotokemiallisissa perisyklisissä reaktioissa.

## Lähteet
Portugalin ralli 2017

**Portugalin ralli 2017** (virallisesti *51. Vodafone Rally de Portugal*) oli rallin maailmanmestaruussarjan kilpailu kaudella 2017. Kilpailu järjestettiin 18.&ndash;21. toukokuuta 2017 ja sen keskuspaikka oli Matosinhosissa. Kilpailussa oli 19 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet
Julianna Peltoniemi

**Julianna Peltoniemi** (s. 20. tammikuuta 2001 Vaasa) on suomalainen uransa päättänyt pesäpalloilija. Peltoniemi on Vaasan Mailan kasvatti. Peltoniemi edusti urallaan Vaasan Mailaa, Mailattaria, Vähänkyrön Viestiä ja Lappajärven Veikkoja.

## Ura

Peltoniemi aloitti pesäpallon seitsemän vuotiaana vuonna 2008. Hän pelasi ensimmäiset viralliset ottelut kasvattiseurassaan Vaasan Mailan Suomensarjan joukkueessa kausina 2014 ja 2015. Joukkueen noustua Ykköspesikseen, siirtyi joukkue uuden seuran Mailattarien alaisuuten. 

Peltoniemi sai paikan Mailattarien edustusjoukkueesta loppukesästä 2016. Hän oli samalla kaudella pelannut Mailattarien C-junioreissa, sekä Tyttöjen Superpesis joukkueessa. Peltoniemelle tarjottiin kauden jälkeen sopimus edustusjoukkueeseen, jonka hän allekirjoitti. Peltoniemi jatkoi Mailattarien edustamista, pelaten samalla Vähänkyrön Viestissä Tyttöjen Superpesistä, sekä Suomensarjaa. Kaudella 2017 hänet nimettiin C-tyttöjen Itä–Länsi-otteluun. Ottelussa Peltoniemi voitti lännen kakkospalkinnon. Seuraavana vuonna Peltoniemi oli voittamassa Koululiikuntaliiton mestaruutta Vaasan lyseon lukion kanssa. Kauteen 2019 mennessä Peltoniemestä oli tullut tärkeä osa Mailattarien edustusjoukkuetta. Hän toimi tuona kautena joukkueen kapteenina. Mailattaret etenivät tuolloin Superpesiskarsintaan saakka. Kausi 2021 oli Mailattarille ja Peltoniemelle suuri, sillä kauden lopuksi Mailattaret nousivat Superpesikseen. Peltoniemi oli isossa osassa ratkaisevassa ottelussa, hänen tuotua ensimmäisen jakson ainoan juoksun, ja varmistaen tällä jaksovoiton. Ykköspesiksessä Peltoniemi pelasi 106 ottelua, löi 45 juoksua ja toi 70.

Mailattarien noustessa Superpesikseen, Peltoniemi allekirjoitti seuran kanssa jatkosopimuksen. Peltoniemi kuitenkin pelasi suuren osan kautta Lappajärven Veikoissa kaksoisedustuksella. Kausi 2022 jäi Peltoniemen viimeiseksi viralliseksi kaudeksi, hänen ilmoittaessa lopettavansa pesäpallon ja siirtyvän Suomensarjajoukkueeseen. Kauden 2022 jälkeen Peltoniemi on pelannut useamman ottelun Mailattarien alempien sarjatasojen joukkueissa.

## Lähteet
Ella Peltomaa

**Ella Peltomaa** (s. 20. toukokuuta 2005) on suomalainen lentopalloilija. Hän on pelipaikaltaan keskipelaaja ja pituudeltaan 189-senttimetrinen. Hän edustaa kaudella 2025–2026 Mestaruusliigassa kuopiolaista Puijo Wolleyta.

Peltomaa on tamperelaisen Messukylän Toverien kasvatti. Hän edusti kausina 2019–2022 Kuortaneen urheiluopiston joukkuetta, kaudella 2022–2023 Hämeenlinnan Lentopallokerhoa ja kausina 2023–2025 rovaniemeläistä Arctic Volleyta. Vuonna 2025 hän siirtyi Puijo Wolleyhin. Hän voitti Suomen Cupin kausilla 2022–2023 ja 2025–2026.

Peltomaa on pelannut Suomen nuorten maajoukkueissa. Hänet valittiin Suomen joukkueeseen alle 20-vuotiaiden EM-kilpailuihin 2024, mutta hän joutui jäämään turnauksesta pois.

## Lähteet
Aluetutkimus

**Aluetutkimus** () on yleisnimitys tietyn maantieteellisen tai kulttuurisen suuralueen tutkimukseen keskittyville tieteenaloille. Sen laajimpiin suuntauksiin lukeutuvat Aasian tutkimus (Etelä-Aasian tutkimus, Itä-Aasian tutkimus ja Kaakkois-Aasian tutkimus), Afrikan tutkimus,  Latinalaisen Amerikan tutkimus, Lähi-idän tutkimus, Pohjois-Amerikan tutkimus sekä Venäjän ja Itä-Euroopan tutkimus. Aluetutkimus ammentaa likimain kaikista yhteiskuntatieteistä, etenkin antropologiasta, politiikan- ja historiantutkimuksesta, sosiologiasta, maantieteestä, kielitieteestä sekä kirjallisuustieteestä. Aluetutkimukseen keskittyviä opetus- ja tutkimusyksiköitä on alun perin kehitetty eri valtioissa ensisijaisesti kansallisen ulkopolitiikan palvelukseen; sittemmin ala on irrottautunut suorasta poliittisesta ohjauksesta ja monimuotoistunut.

Vaikka aluetutkimuksen synty yhdistetään usein kylmän sodan Yhdysvaltoihin, alan juuret ovat tosiasiassa huomattavasti vanhemmat. Esimerkiksi venäläinen aluetutkimus on saanut alkunsa jo 1700-luvulla, jolloin maassa kehittyi "itämaisiin" kieliin ja kulttuureihin  erikoistunutta tutkimusta. Venäjän tiedeakatemian Orientaalinen instituutti on perustettu Pietariin vuonna 1818, ja 1900-luvun vaihteeseen mennessä se on ollut koko Euroopan huomattavin Pohjois-Afrikan, Lähi-idän ja laajemmin koko Aasian kieliin ja historiaan erikoistunut tutkimuslaitos. Vaikka laitoksen tavoitteena oli alun alkaen tuottaa osaavia neuvonantajia Venäjän hallinnolle, suorempaan poliittiseen ohjaukseen se on otettu vasta Venäjän vallankumouksen jälkeen. Maailmansotien välisenä aikana venäläisen ja neuvostoliittolaisen aluetutkimuksen poliittisena tavoitteena on ollut eurooppalaisen kolonialismin vastaisen vallankumouksellisen toiminnan edistäminen Lähi-idässä ja Pohjois-Afrikassa; tavoitteen nimissä tutkimuksen painopiste siirtyi klassillisten kielten ja historian tutkimuksesta nykyaikaiseen yhteiskuntatieteeseen. Kylmän sodan aikana neuvostoliittolainen aluetutkimus moninaistui huomattavasti: Pohjois-Amerikan, Afrikan ja Latinalaisen Amerikan tutkimus kehittyivät itsenäisiksi tutkimuskentiksi 1950–60-luvuilla. Tavoitteet olivat yhä poliittisia ja propagandistisia, joskin ne saivat tästä huolimatta tunnustusta myös länsimaissa.

## Lähteet
Anna Ahmatova -museo

**Anna Ahmatova -museo** () on Pietarissa Šeremetevin palatsin tiloissa sijaitseva kotimuseo, joka esittelee kirjailija Anna Ahmatovan tuotantoa ja elämää. Kävijöille avoinna ovat Puninin työhuone ja kirjasto ja Ahmatovan yksityishuoneet. Näytillä on lisäksi Ahmatovaa ja muita aikalaisia esittäviä muotokuvia ja valokuvia sekä kirjoja Ahmatovan yksityiskirjastosta. Museossa järjestetään myös vaihtuvia näyttelyitä sekä kirjallisuus- ja musiikki-iltoja.  

Rakennus on Šeremetevin palatsin pihanpuoleinen siipirakennus, ja Ahmatova muutti sinne vuonna 1937 miehensä Nikolai Puninin luokse. Ahmatova asui siellä vuosina 1937–1952 ja kirjoitti monet runoistaan ja runoelmistaan siellä. 

## Lähteet

## Aiheesta muualla
Saint-Gervais-sur-Roubion

**Saint-Gervais-sur-Roubion** () on kunta Ranskassa Drômen departementissa Auvergne-Rhône-Alpesin alueella. Se sijaitsee Roubionjoen varrella, noin 40 kilometriä Nyonsin kaupungista luoteeseen.

Saint-Gervais-sur-Roubion on keskiaikainen valleilla linnoitettu kukkulakylä. Vanhaan kylään on yhä kulku useiden porttien kautta. Aikanaan suurikokoinen linna Château des Morenton de Chabrillan oli kylän keskustassa. Nykyään siitä on jäljellä vain muutama siipi, erityisesti renessanssityylinen pohjoissiipi. Linnan entinen sisäpiha on nykyinen Place du Parterre -aukio. Saint-Gervaisin kirkko rakennettiin 1800-luvulla entisen linnan vaunuvajan paikalle. Kirkon ja linnan välille luotiin kapea käytävä, joka mahdollisti pääsyn Parterre-aukiolle.

## Lähteet

## Aiheesta muualla
Cinema Rexin tulipalo

**Cinema Rexin tulipalo** () tapahtui 19. elokuuta 1978, kun Cinema Rex -elokuvateatteri Abadanissa, Iranissa, sytytettiin tuleen. Palossa kuoli 377–470 ihmistä. Tulipalo alkoi, kun neljä islamilaisen ääriliikkeen kannattajaa sirotteli rakennukseen lentokonepolttoainetta ja sytytti sen tuleen. Hyökkäys oli osasyynä vuoden 1979 Iranin vallankumoukseen, jossa Pahlavin dynastia kaatui ja joka johti laajamittaisiin levottomuksiin.

Hallitseva dynastia syytti aluksi tulipalosta ”islamilaisia marxisteja” ja kertoi myöhemmin, että tulipalon olivat sytyttäneet islamilaiset militantit, kun taas Pahlavi-vastaiset mielenosoittajat syyttivät turhaan tulipalosta Iranin tiedustelupalvelu SAVAKia. Vaikka hyökkäys oli islamilaisten radikaalien tekosia, islamilainen oppositio hyötyi katastrofista suuresti propagandatarkoituksessa, koska yleinen ilmapiiri oli epäluottamuksen ja vihan täyttämä. Monet iranilaiset uskoivat väärää tietoa, mikä ruokki kasvavaa shaahinvastaisuutta.

## Tulipalo
19. elokuuta 1978 satoja ihmisiä katseli elokuvaa Cinema Rex -elokuvateatterissa Abadanissa, Iranissa, kun kello 20.21 neljä miestä, jotka tunnistettiin Hossein Takbalizadeh’ksi, Faraj Bazrkariksi, Fallah Mohammadiksi ja Yadollah Mohammadpuriksi, tukkivat elokuvateatterin ovet ja kaatoivat sen päälle bensiiniä kanisterista. Hyökkääjät pakenivat paikalta. Noin sata ihmistä pakeni katon kautta vammoitta, ja 223 ihmistä sai lieviä vammoja. Loput, vähintään 377 ihmistä, kuolivat tulipalossa.

## Oikeudenkäynti
Vallankumouksellinen tuomioistuin käsitteli 17 oikeudenkäyntiä, joissa tuomittiin 26 henkilöä, mukaan lukien nelihenkisen tuhopolttajaryhmän ainoa eloonjäänyt jäsen, Hossein Takbalizadeh, joka puolustuksessaan väitti olevansa työtön huumeriippuvainen. Pitkän harkinnan tuloksena Takbalizadeh ja viisi muuta tuomittiin teloitettaviksi julkisella paikalla.

## Lähteet
Liina Räty

**Liina Räty** (s. 18. heinäkuuta 2006) on suomalainen lentopalloilija. Hän on pelipaikaltaan passari ja pituudeltaan 183-senttimetrinen. Hän edustaa Mestaruusliigassa kuopiolaista Puijo Wolleyta.

Räty on Puijo Wolleyn kasvatti. Hän edusti välillä Kuortaneen urheiluopiston joukkuetta, mutta keväällä 2023 hän nousi Puijo Wolleyn edustusjoukkueeseen ykköspassarin loukkaannuttua kesken pudotuspelien. Hän voitti liigamestaruuden kaudella 2024–2025 sekä Suomen Cupin kausina 2023–2024 ja 2025–2026.

Räty on pelannut Suomen nuorten maajoukkueissa. Hän kuului Suomen joukkueeseen alle 17-vuotiaiden EM-kilpailuissa 2022 ja alle 20-vuotiaiden EM-kilpailuissa 2024. Hän pelasi naisten maajoukkueessa ensimmäisen kerran heinäkuussa 2025.

## Lähteet
Lara Naki Gutmann

**Lara Naki Gutmann** (s. 6. marraskuuta 2002 Trento) on italialainen taitoluistelija. Hän on 170 cm pituinen. Guttmann aloitti luistelijan uransa vuonna 2007. Hän asuu Roveretossa. 

Gutmann on nelinkertainen Italian mestari. Hän saavutti joukkuetaitoluistelun pronssia Milano-Cortinan talviolympialaisissa 2026. Hän voitti pronssia myös Tokiossa ISU:n alaisissa taitoluistelukisoissa (World Team Trophy) vuonna 2025. Pronssia hänelle tuli myös yksilökisojen osalta Englannin Sheffieldissä pidetyissä EM-kisoissa 2026.

## Lähteet
Sünt-Hasardagin luonnonpuisto

**Sünt-Hasardagin luonnonpuisto** () on luonnonsuojelualue Balkanin maakunnassa Turkmenistanissa. Se sijaitsee Kopetdagvuorten lounaisosassa. Luonnonpuiston pinta-ala on 264,61 neliökilometriä.

Vuonna 1978 perustettu luonnonpuisto koostuu kolmesta osasta. Siihen liittyy suoja-alueena toimiva samanniminen rauhoitusalue, jonka pinta-ala on 38 neliökilometriä. Alue käsittää Sünt-Hasardagin harjanteen, Aýderejoen kapean laakson ja Çendirjoen vasemman rannan Iranin rajalla.

Alue on aavikon reunalla sijaitsevaa kuivaa subtrooppista vyöhykettä. Kasvillisuus on etupäässä aroa, ja vuorilla kasvaa katajia, saksauleja ja pistaaseja. Alueella on paljon villejä hedelmäpuita ja muita hyötykasveja.

Puiston eläinkuntaan kuuluvat uriaali, besoaarivuohi, mesimäyrä, juovahyeena, tiikerihilleri, piikkisika ja leopardi sekä monet lintulajit kuten kaspianlumikana, punapyy, fasaani, partakorppikotka, arabihaukka ja aavikkohaukka. Syyriankarhu ja kaspiantiikeri hävisivät 1900-luvun aikana. Alueelle on tuotu aasianvilliaaseja Bathyzin luonnonpuistosta.

Luonnonpuiston hallinto sijaitsee Magtymgulyn kaupungissa.

## Lähteet
Nea Subotic

**Nea Subotic** (s. 20. kesäkuuta 2006) on suomalainen lentopalloilija. Hän on pelipaikaltaan yleispelaaja ja pituudeltaan 180-senttimetrinen. Hän on edustanut kaudesta 2024–2025 alkaen Mestaruusliigassa kuopiolaista Puijo Wolleyta.

Subotic on helsinkiläisen PuMa-Volleyn kasvatti. Hän edusti kausina 2021–2023 Hämeenlinnan Lentopallokerhoa ja kaudella 2023–2024 Oriveden Ponnistusta. Vuonna 2024 hän siirtyi Puijo Wolleyhin. Hän voitti liigamestaruuden kaudella 2024–2025 sekä Suomen Cupin kausilla 2022–2023 ja 2025–2026. Subotic palkittiin kaudella 2024–2025 naisten läpimurtopelaajana.

Subotic on pelannut Suomen nuorten maajoukkueissa, muun muassa alle 20-vuotiaiden EM-kilpailuissa 2024.

## Lähteet
Leimen (Baden)

**Leimen** on kaupunki Baden-Württembergin osavaltion pohjoisosassa Saksassa. Se koostuu kaupunginosista Gauangelloch, Lingenthal, Ochsenbach ja St. Ilgen sekä kantakaupunki Leimenista.

## Maantiede
Leimenin etäisyys Heidelbergista on seitsemän kilometriä etelään. Etäisyys Stuttgartista on 73 kilometriä luoteeseen ja Mannheimista 22 kilometriä kaakkoon.

## Historia
Varhaisin maininta Leimenista on vuodelta 791, mutta alueelta on tehty paljon aikaisempaan asutukseen, kuten roomalaisiin, viittavia löytöjä. 1400-luvun alussa Leimenissa asui noin 750 ihmistä. Kolmikymmenvuotinen sota 1618– 1648 tuhosi Leimenin lähes tyystin. 1700-luvulla käytiin useita sotia ja leimenilaiset olivat tukahtua joukkojen majoittamiseen. Ajanjaksolle oli tyypillistä suuret ihmishenkien menetykset, jota korvattiin lähinnä Sveitsistä tuoduilla maahanmuuttajilla. Aaron Elias Seligmann toi toivoa paremmasta, mutta hänen aatelointinsa ja muuttonsa Müncheniin pudotti paikkakunnan jälleen köyhyyteen. Työllisyys parani vasta hieman ennen 1900-lukua, jolloin sementtitehdas siirrettiin Heidelbergista Leimeniin. Infrastruktuuria oli parannettava. Toisen maailmansodan aikana Leimenia ei pommitettu ja yhdysvaltalaisjoukot miehittivät sen 31. maaliskuuta 1945. Vuonna 1973 avattiin muun muassa urheiluhalli.

Leimenin vanhaa arkkitehtuuria edustaa muun muassa keskiaikainen kirkko St. Aegidius, joka sijaitsee St. Ilgenissä.

## Talous ja liikenne
Dehoust on keskisuuri muovin- ja metallinjalostusalan yritys. Sen erikoisalaa on muovista ja teräksestä valmistetut astiat. Leimenin viininviljely on laajalti tunnettu, mikä käy ilmi myös kaupungin motosta ”Europa-, Sport- und Weinstadt”. Leimenin rautatieasema sijaitsee kaupungin länsiosassa, sen nimi on Bahnhof St. Ilgen/Sandhausen. Bundesautobahn 5 kulkee Leimenin länsipuolitse. Kaupungin alueella kulkee Bundesstraße 3.

## Lähteet

## Aiheesta muualla
*Leimen, Baden-Württemberg, Saksa — Sunrise, Sunset, and Daylength
Alfred August Holmström

**Alfred August Holmström** (29. huhtikuuta 1872 Turku – 1. maaliskuuta 1926 Greifswald, Saksa) oli suomalainen asianajaja. Hän oli Suomen Asianajajaliiton perustajia ja liiton ensimmäinen puheenjohtaja.

Holmströmin vanhemmat olivat maalari Erik August Holmström ja Emilia Kristina Lilja. Hän pääsi ylioppilaaksi 1892 Turun ruotsalaisesta reaalilyseosta ja suoritti Helsingin yliopistossa kameraalitutkinnon 1894 ja oikeustutkinnon 1896. Holmström sai varatuomarin arvon 1899.

Holmström ryhtyi asianajajaksi heti tultuaan varatuomariksi. Vuoden 1900 alussa hän perusti Turkuun asianajotoimiston, joka kasvo! nopeasti suuren luottamuksen perusteella, jonka se saavutti maakunnassa ja sen ulkopuolella, ennen pitkää yhdeksi maan suurimmista. Hän luopui toimistosta tammikuussa 1920 siirtyäkseen muihin tehtäviin. Maaliskuussa 1922 siirryttyään Helsinkiin Holmström perusti sinne uuden asianajotoimiston, jota hän piti kuolemaansa saakka. Holmström ryhtyi muiden turkulaisten asianajajain kanssa toimimaan koko maan käsittävän lainoppineiden asianajajaliiton aikaansaamiseksi. Maaliskuussa 1919 perustettiin sitten Turussa Suomen Asianajajaliitto ja Holmström valittiin yksimielisesti sen ensimmäiseksi puheenjohtajaksi. Hän hoiti tätä tehtävää kuolemaansa saakka. Hän kuului liiton Defensor Legis-aikakauskirjan toimituskuntaan aikakauskirjan perustamisesta lähtien. Holmström edusti Suomen asianajajakuntaa Pohjoismaiden lakimieskokousten hallituksessa vuodesta 1919. Hän sai 1922 ensimmäisenä Suomen Asianajajaliiton hopeisen mitalin. Holmström oli turkulaisen Liikepankki Oy:n hallintoneuvoston puheenjohtajana 1917–1922.

Holmström harrasti musiikkia ja hän oli taitava amatööritasoa paljon korkeammalla ollut viulunsoittaja. Hän oli Turun Musikaalisen seuran puheenjohtajana vuosina 1905–1915 ja 1919–1922.

Holmström kuoli 53-vuotiaana maaliskuun alussa 1926 Greifswaldissa Saksassa ollessaan kotimatkalla Berliinistä Suomeen.

Holmström oli naimisissa vuodesta 1900 Anna Lovisa Blomin kanssa.

## Julkaisuja
* *Bidrag till belysande af frågan om advokatverksamhetens etik*. Åbo 1921

## Lähteet
Iso-Valkeinen (Vieremä)

**Iso-Valkeinen** on saareton, suurelta osin kulttuurimaiseman ympäröimä järvi Vieremällä. Järven eteläosasta pieni alue kuuluu Iisalmeen. Järven pinta-ala on 52,3 hehtaaria ja se sijaitsee Kuopiosta 92 kilometriä pohjoisluoteeseen. Järvi kuuluu Iso-Iin lähialueeseen.

## Maantiede
Iso-Valkeisen ulottuvuus lounaan Ruunalahdelta koillisen Kortelahden perukkaan on noin 1,2 kilometriä. Kaakossa on Mustalahti ja luoteessa Luodelahti, joiden ulottuvuus on likipitäen yhtä paljon. Kortelahti on matalaa vesialuetta. Lähes neljäsosa Iso-Valkeisesta on vähintään kymmenen metriä syvä. Syvin kohta sijaitsee järven luoteisosassa.

Iso-Valkeista reunustaa valtaosin kulttuurimaisema (Valkeiskylä, Peltue).

Iso-Valkeiseen virtaa nimetön tulouoma lounaasta Pikku-Valkeisesta (110,6 metriä). Järvien välinen etäisyys on noin 250 metriä. Iso-Valkeisen luusua sijaitsee järven itäkolkassa Kortelahden pohjukassa. Siitä alkaa koilliseen virtaava Myllykoski.

Iso-Valkeisen vesitilavuus on 3&nbsp;196&nbsp;000 kuutiometriä. Järven ekologinen tila on tyydyttävä.

Iso-Valkeinen (04.531.1.007) kuuluu Iso-Iin lähialueeseen (04.531), joka on kolmannen jakovaiheen vesistö Vuoksen vesistössä (04). Toinen jakovaihe on Iso-Iin alue (04.53) ja ensimmäinen jakovaihe on Iisalmen reitin valuma-alue (04.5). Iso-Valkeinen on toiseksi laajin Iso-Iin lähialueen kuudesta järvestä. Selkeästi laajin on Iso-Ii.

## Lähteet
Parahat

**Parahat** on taajama ja Oguzhanin piirikunnan hallinnollinen keskus Maryn maakunnassa Turkmenistanissa. Se sijaitsee Tejenjoen suiston keidasalueella 85 kilometriä Marysta länteen. Vuoden 2022 väestönlaskennan mukaan taajamassa oli 2&nbsp;494 asukasta.

Taajama on muodostettu Jojuklyn kylästä vuonna 1993. Siellä on toiminut eri nimisten piirikuntien hallinto, ja vuonna 2025 siitä tuli jälleen uudelleen perustetun Oguzhanin piirikunnan keskus.

Parahatin kautta kulkee Aşgabatin ja Maryn välinen rautatie, josta haarautuu yhteys Sarahsiin ja Iranin Mašhadiin. Taajamassa toimii Altyn sähra -niminen mylly- ja leipomoalan yritys.

## Lähteet